ສູນກາງແນວລາວສ້າງຊາດ (ສນຊ) ໄດ້ຈັດກອງປະຊຸມຝືກອົບຮົມຍົກລະດັບຄວາມຮູ້ດ້ານວິຊາການ ກ່ຽບກັບວຽກງານຫ້ອງການໃຫ້ພະນັກງານ ສສນ, ໃຫ້ກຽດເປັນປະທານກອງປະຊຸມຂອງ ທ່ານ ສຸຣິປັນຍາ ຣາຊສົມບັດ ຫົວໜ້າສູນຝືກອົບຮົມ ສູນກາງແນວລາວສ້າງຊາດ, ມີຄະນະ ສສນ ພ້ອມທັງພະນັກງານວິຊາການຜູ້ສືບທອດທັງໝົດເຂົ້າຮ່ວມ ໃນວັນທີ 15 ກໍລະກົດ 2021 ນີ້, ທີ່ສູນຝືກອົບຮົມ.
ການຝືກອົບຮົມໃນຄັ້ງນີ້, ສຳມະນາກອນໄດ້ຮຽນຮູ້ກ່ຽວກັບ 03 ເອກະສານຄື: ກົດໝາຍວ່າດ້ວຍເອກະສານຂອງກະຊວງພາຍໃນ, ບັນດາເອກະສານທາງການຂອງພັກທີ່ມາຈາກສະຖາບັນການເມືອງການປົກຄອງແຫ່ງຊາດ ແລະ ເອກະສານກ່ຽວກັບການຈັດຕັ້ງປະຕິບັດກົດໝາຍວ່າດ້ວຍເອກະສານ ແລະ ເຕັກນິກການຮ່າງເອກະສານທາງການຂອງ ສນຊ ໂດຍມີວີທະຍາກອນ 02 ທ່ານພາຍໃນສູນຝືກອົບຮົມ ສູນກາງແນວລາວສ້າງຊາດເປັນຜູ້ບັນຍາຍເອກະສານ.
ໃນໂອກາດນີ້, ທ່ານ ສຸຣິປັນຍາ ລາຊສົມບັດ ຫົວໜ້າສູນຝຶກອົບຮົມ ສູນກາງແນວລາວສ້າງຊາດ ກໍໄດ້ເນັ້ນໃຫ້ພະນັກງານວິຊາການຜູ້ສຶບທອດເອົາໃຈໃສ່ຮ່ໍາຮຽນ, ແລກປ່ຽນບົດຮຽນເຊິ່ງກັນ ແລະ ກັນ ພ້ອມທັງຍົກໃຫ້ເຫັນຄວາມສຳຄັນຂອງການຮ່າງເອກະສານທາງການ ແລະ ນິຕິກໍາຕ່າງໆໃຫ້ນັກສຳມະນາກອນນຳເອົາບົດຮຽນໃນຄັ້ງນີ້ນຳໄປຈັດຕັ້ງຜັນຂະຫຍາຍໃຫ້ເກິດຜົນປະໂຫຍດສູງສຸດເຂົ້າໃຈວຽກງານຂອງຕົນເອງ.